CELEX: 32010D0737
Language: lv
Date: 2010-12-02 00:00:00
Title: 2010/737/ES: Komisijas Lēmums ( 2010. gada 2. decembris ), ar ko dažiem būvizstrādājumiem – tērauda loksnēm ar poliestera pārklājumu un ar plastizola pārklājumu – nosaka degamības klases (izziņots ar dokumenta numuru C(2010) 389)  Dokuments attiecas uz EEZ

3.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 317/39
            
         KOMISIJAS LĒMUMS
   (2010. gada 2. decembris),
   ar ko dažiem būvizstrādājumiem – tērauda loksnēm ar poliestera pārklājumu un ar plastizola pārklājumu – nosaka degamības klases
   (izziņots ar dokumenta numuru C(2010) 389)
   (Dokuments attiecas uz EEZ)
   (2010/737/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem (1) un jo īpaši tās 20. panta 2. punkta a) apakšpunktu,
   apspriedusies ar Būvniecības pastāvīgo komiteju,
   tā kā:
   
               (1)
            
            
               Direktīvā 89/106/EEK paredzēts, ka, lai ņemtu vērā dažādus aizsardzības līmeņus būvdarbos valsts, reģiona vai vietējā līmenī, skaidrojošajos dokumentos var būt nepieciešams ieviest dalījumu klasēs, kas atbilstu izstrādājumu tehniskajiem rādītājiem attiecībā uz katru pamatprasību. Minētie dokumenti ir publicēti kā “Komisijas paziņojums par Direktīvas 89/106/EEK skaidrojošajiem dokumentiem (2)”.
            
         
               (2)
            
            
               Attiecībā uz drošuma pamatprasību ugunsgrēka gadījumā skaidrojošajā dokumentā Nr. 2 ir uzskaitīti vairāki savstarpēji saistīti pasākumi, kas kopā nosaka ugunsdrošības stratēģiju, ko dalībvalstīs izstrādā atšķirīgi.
            
         
               (3)
            
            
               Viens no šādiem skaidrojošajā dokumentā Nr. 2 norādītajiem pasākumiem ir uguns un dūmu rašanās un izplatīšanās ierobežošana noteiktā platībā, ierobežojot būvizstrādājumu potenciālu veicināt ugunsgrēka tālāku izplatīšanos.
            
         
               (4)
            
            
               Ierobežošanas līmeni var izteikt tikai ar izstrādājumu dažāda līmeņa degamību to galīgajā lietojumā.
            
         
               (5)
            
            
               Panākot saskaņotu risinājumu, iedalījums klasēs tika noteikts Komisijas 2000. gada 8. februāra Lēmumā 2000/147/EK, ar ko ievieš Padomes Direktīvu 89/106/EEK attiecībā uz būvizstrādājumu, būvkonstrukciju un to daļu ugunsdrošības [degamības] klasifikāciju (3).
            
         
               (6)
            
            
               Attiecībā uz tērauda loksnēm ar poliestera pārklājumu un ar plastizola pārklājumu ir nepieciešams izmantot Lēmumā 2000/147/EK noteikto klasifikāciju.
            
         
               (7)
            
            
               Daudziem būvizstrādājumiem un/vai būvmateriāliem, kas atbilst Lēmumā 2000/147/EK paredzētajai klasifikācijai, degamība ir vispāratzīta un pietiekami labi zināma ugunsdrošības iestādēm dalībvalstīs, tādējādi to atbilstība šiem konkrētajiem raksturlielumiem nav jātestē,
            
         IR PIEŅĒMUSI ŠO LĒMUMU.
   1. pants
   Būvizstrādājumi un/vai būvmateriāli, kad atbilst visām “degamības” raksturlieluma prasībām un kas nav papildus jātestē, norādīti pielikumā.
   2. pants
   Konkrētās klases, kas jāpiemēro dažādiem būvizstrādājumiem un/vai būvmateriāliem atbilstīgi Lēmumā 2000/147/EK pieņemtajai degamības klasifikācijai, ir norādītas šā lēmuma pielikumā.
   3. pants
   Attiecīgā gadījumā izstrādājumus izvērtē, ņemot vērā to galīgo lietojumu.
   4. pants
   Šis lēmums ir adresēts dalībvalstīm.
   
      Briselē, 2010. gada 2. decembrī
      
         
            Komisijas vārdā –
         
            priekšsēdētāja vietnieks
         
         Antonio TAJANI
      
   
   
      (1)  OV L 40, 11.2.1989., 12. lpp.
   
      (2)  OV C 62, 28.2.1994., 1. lpp.
   
      (3)  OV L 50, 23.2.2000., 14. lpp.
   
      PIELIKUMS
      Šajā pielikumā iekļautajās tabulās uzskaitīti būvizstrādājumi un/vai būvmateriāli, kas atbilst visām degamības raksturlieluma prasībām un kas nav papildus jātestē.
      
         1. tabula
      
      
         Degamības klases tērauda loksnēm ar poliestera pārklājumu, ko izmanto kā vienīgo kārtu (bez izolācijas aizmugurē)
      
      
                  Ražojums
               
               
                  Nominālais biezums “t”
                  ar metālu pārklātai tērauda loksnei (mm)
               
               
                  Profils
               
               
                  Klase (1)
                  
               
            
                  Profilēta vai plakana ar metālu pārklāta tērauda loksne ar nominālo biezumu t (mm), uz kuras virsmas, kas pakļauta uguns iedarbībai, ir poliestera pārklājums ar maksimālo nominālo biezumu 25 μm saskaņā ar EN 14782 un EN 10169 attiecīgo daļu, ja pārklājuma masa nepārsniedz 70 g/m2 un PCS nepārsniedz 1,0 MJ/m2.
                  Tērauda loksnes virsmai, kas nav pakļauta uguns iedarbībai, var būt organisks pārklājums, ja šā pārklājuma biezums nepārsniedz 15 μm un PCS nepārsniedz 0,7 MJ/m2.
               
               
                  0,40 ≤ t ≤ 1,50
               
               
                  Plakana vai profilēta (2)
                  
               
               
                  A1
               
            
                  Izmantotie apzīmējumi: PCS = bruto siltumietilpība.
               
            
         
      
         2. tabula
      
      
         Degamības klases tērauda loksnēm ar plastizola pārklājumu
      
      
                  Ražojums (3)
                  
               
               
                  Nominālais biezums “t”
                  ar metālu pārklātai tērauda loksnei (mm)
               
               
                  Informācija par montāžu
               
               
                  Klase (4)
                  
               
            
                  Profilēta vai plakana ar metālu pārklāta tērauda loksne ar nominālo biezumu t (mm), uz kuras virsmas, kas pakļauta uguns iedarbībai, ir plastizola pārklājums ar maksimālo nominālo biezumu 200 μm, un pārklājuma masa ≤ 300 g/m2, bet PCS ≤ 7,0 MJ/m2.
                  Tērauda loksnes virsmai, kas nav pakļauta uguns iedarbībai, var būt organisks pārklājums, ja šā pārklājuma biezums ≤ 15 μm un PCS ≤ 0,7 MJ/m2.
               
               
                  0,55 ≤ t ≤ 1,00
               
               
                  Plakans vai profilēts izstrādājums, ko izmanto kā vienīgo kārtu (bez izolācijas aizmugurē) vai ko liek uz minerālvates kā daļu no saliekamās montāžas vienības (kam var būt dubulta izolācija). Ja izstrādājums ir profilēts, profilētās (rievotās) virsmas platība nav vairāk kā divas reizes lielāka par izstrādājuma kopējo (seguma) platību.
                  Minerālvates klase ir vismaz A2-s1,d0. Minerālvates biezums ir vismaz 100 mm, ja vien materiāls tieši aiz minerālvates (ja tāds ir), ieskaitot arī pretkondensācijas materiālu, nav vismaz A2-s1,d0 klases materiāls.
                  Atbalsta struktūras klase ir vismaz A2-s1,d0.
               
               
                  C-s3,d0
               
            
                  Izmantotie apzīmējumi: PCS = bruto siltumietilpība.
               
            
         (1)  Klase atbilst Lēmuma 2000/147/EK pielikuma 1. tabulai.
      
         (2)  Profilētās (rievotās) virsmas platība nav vairāk kā divas reizes lielāka par izstrādājuma kopējo (seguma) platību.
      Izmantotie apzīmējumi: PCS = bruto siltumietilpība.
      
         (3)  Atkāpes no nominālā biezuma atbilst attiecīgajiem standartiem, kā norādīts EN 14782 un EN 14783.
      
         (4)  Klase atbilstoši Lēmuma 2000/147/EK pielikuma 1. tabulai.
      Izmantotie apzīmējumi: PCS = bruto siltumietilpība.